Gaijin Entertainment

**Gaijin Entertainment** — უნგრული ვიდეო თამაშების დეველოპერი, რომლის სათავო ოფისი მდებარეობს ბუდაპეშტში. კომპანია ძირითადად ცნობილია პროექტებით: *War Thunder*, *Crossout*, *Star Conflict*, *CRSED: Cuisine Royale* (ადრე ცნობილი როგორც *Cuisine Royale* და *CRSED: F.O.A.D.*), *Active Matter* და *Enlisted.*

## ისტორია 
*Gaijin Entertainment* 2002 წელს რუსეთში ანტონ და კირილ იუდინცევებმა დააფუძნეს, რომელთა პირველი დიდი პროექტი PC სარბოლო თამაში *Adrenaline* გახდა. 2012 წელს *War Thunder*-ის წარმატებული გაშვების შემდეგ, გლობალური ოპერაციებისა და მარკეტინგის სამართავად გერმანიაში ოფისი გაიხსნა. დაახლოებით 2015 წელს კომპანიამ სადისტრიბუციო ბიზნესი მოსკოვიდან ბუდაპეშტში გადაიტანა, რასაც მალევე დეველოპმენტის შტაბ-ბინის გადატანაც მოჰყვა. უნგრეთის საგადასახადო ჩანაწერების მიხედვით, 2022 წლის იანვრისთვის Gaijin-ს უნგრეთში 42 თანამშრომელი ჰყავდა, ხოლო 2023 წლის იანვრისთვის — 56.

ამჟამად *Gaijin*-ის ყველა ონლაინ თამაში გერმანიიდან, კვიპროსიდან და უნგრეთიდან იმართება, კომპანიაში დასაქმებულია დაახლოებით 200 ადამიანი, რომელთაგან 60 უნგრეთის სათავო ოფისში მუშაობს.

მიუხედავად იმისა, რომ 2000-იან წლებში Gaijin რამდენიმე ერთმოთამაშიან თამაშს აწარმოებდა, ამჟამად კომპანია ფოკუსირებულია free-to-play ონლაინ პროექტებზე. ლასლო პერნეკის, Gaijin-ის წამყვანი პროგრამისტის თქმით: „ისინი, ვინც კომპანიაში პროექტებზე გადაწყვეტილებას იღებენ, ძირითადად მრავალმოთამაშიან თამაშებს თამაშობენ“.

## კომპანიის სახელის წარმოშობა 
Gaijin Entertainment-ის სახელი მომდინარეობს იაპონური სიტყვიდან, რომელიც უცხოელს ნიშნავს. ანტონ იუდინცევის თქმით, იგი ოცნებობდა ერთ დღეს იაპონურ ბაზარზე შესვლაზე, თანაც ისე, რომ შეენარჩუნებინა ევროპული ფესვები და მიეღო „აუტსაიდერის“ სტატუსი. Gaijin იაპონურ ბაზარზე 2009 წელს ანიმე-სტილის ექშენ-თამაშის, X-Blades-ის გამოშვებით შევიდა.

Gaijin-ის ლოგოზე გამოსახული ლოკოკინა ისა კობაიაშის ჰაიკუს უკავშირდება, რომელიც რ.ჰ. ბლაითმა ასე თარგმნა:

## თამაშები 
## Dagor Engine 
Dagor Engine — ღია კოდის მქონე თამაშის ძრავა, რომელსაც Gaijin Entertainment იყენებს ისეთ პროექტებში, როგორიცაა *War Thunder, Enlisted, CRSED: F.O.A.D.* და სხვა. 2023 წელს ძრავის კოდი BSD-3 ლიცენზიით გაიხსნა. ძრავის ორიგინალური ვერსია Gaijin-მა შექმნა, ხოლო 2005 წელს მისი შემდგომი განვითარებისთვის ცალკე კომპანია Dagor Technologies დაფუძნდა. ამჟამად ძრავა მოიცავს ისეთ ტექნოლოგიებს, როგორიცაა PhysX და *War Thunder*-ის გამოსვლის შემდეგ 6.5 ვერსიამდე განახლდა. ძრავის შემდგომ განვითარებაზე Gaijin-ის უნგრული ოფისია პასუხისმგებელი. საჩივარი 2013 წლის ნოემბერში ავტომატურად გაუქმდა.

2020 წლის 21 ივნისს Gaijin-მა *War Thunder*-ის ფარგლებში პორნომსახიობ Eva Elfie-ს სპონსორობა დაიწყო, რასაც საზოგადოებაში მსუბუქი უკმაყოფილება მოჰყვა. 2022 წლის 23 სექტემბერს თამაშში მისი ოფიციალური სიმბოლიკა (decal) დაემატა, რამაც კიდევ უფრო გაამყარა კავშირი კომპანიასა და მსახიობს შორის.

2021 წლის იანვარში, მას შემდეგ რაც *War Thunder*-ისა და *Crossout*-ის ლოგოები გამოჩნდა დონბასის YouTube არხის "High Caliber Mayhem" ვიდეოში, Gaijin-ს ბრალი დასდეს დონბასის ომში პრორუსი სეპარატისტების ირიბ დაფინანსებაში. არხმა "High Caliber Mayhem" უარყო კავშირი სეპარატისტულ ძალებთან და განმარტა, რომ რეკლამიდან მიღებული თანხა სამოქალაქო პირების ჰუმანიტარულ დახმარებას ხმარდებოდა. ვიდეო რეკლამით არხიდან წაიშალა.

საპასუხოდ Gaijin-მა განაცხადა: „ჩვენ არავის ვუწევთ პოლიტიკურ მხარდაჭერას. პოლიტიკაში ვერ ვერკვევით და ვამჯობინებთ მისგან შორს ყოფნას. ჩვენმა სააგენტომ, რომელმაც რეკლამა შეუკვეთა, ვიდეო წაშალა, როგორც კი მიხვდნენ, რომ შესაძლოა პოლიტიკურ დისკუსიაში ჩავეთრიეთ“.

2023 წლის 16 მაისს თამაშში ეკონომიკური ცვლილებების გამოცხადების შემდეგ, *War Thunder*-ის მოთამაშეებმა პროტესტი დაიწყეს და სხვადასხვა პლატფორმაზე (Steam, Google) თამაშის რეიტინგის მასობრივი დაწევა (review bombing) დაიწყეს. 22 მაისისთვის Steam-ზე 65,000-ზე მეტი უარყოფითი შეფასება დაიწერა, რამაც რეიტინგი „Overwhelmingly Negative“-მდე დააგდო. საპასუხოდ, Gaijin-მა 18 მაისს გააუქმა დაგეგმილი ცვლილებები, ბოდიში მოიხადა და 2023 წლის ზაფხულისთვის ეკონომიკის გადახედვის პირობა დადო. მოთამაშეთა ნაწილმა შექმნა საბრედიტი "War Thunder Player Union" და მოაწყო „გაფიცვა“ 2023 წლის 26 მაისიდან 8 ივნისამდე.

## რესურსები ინტერნეტში 
კატეგორია:კომპანიები ბუდაპეშტში კატეგორია:ვიდეო თამაშების დეველოპერი კომპანიები კატეგორია:ვიდეო თამაშების გამომცემლები კატეგორია:2002 წელს დაარსებული კომპანიები კატეგორია:უნგრეთის ვიდეო თამაშების კომპანიები კატეგორია:რუსეთის ვიდეო თამაშების კომპანიები კატეგორია:თამაშის ძრავები Vulkan (API) მხარდაჭერით